گراہم اسٹینس

گراہم اسٹینس  آسٹریلوی مسیحی مشنری تھے جنہیں 23 جنوری 1999ء کو ایک ٹولی نے انھیں، اُن کے دس سالہ بیٹے فِلپ اور چھ سالہ بیٹے ٹموتھی کو اس وقت جلا دیا تھا جب وہ اوڈیشا میں ایک جیپ میں سو رہے تھے، اس کارروائی میں ملوث افراد نے اپنا تعلق بجرنگ دل سے بتایا تھا۔ سنہ 2003ء میں عدالت نے بجرنگ دل کے کارکن دارا سنگھ کو گراہم اسٹینس اور ان کے بیٹوں کا قاتل اور ٹولی کا سرغنا قرار دیتے ہوئے عمر قید کی سزا سنائی تھی۔

جس وقت گراہم اسٹینس کو ان کے بچوں سمیت زندہ جلا دیا گیا تھا اس وقت اسٹینس خاندان اوڈیشا میں کوڑھ کے مریضوں کے لیے کام کر رہے تھے۔ بجرنگ دل اور آر ایس ایس اس وقت مسیحی مشنریوں کے خلاف تحریک چلا رہے تھے اور ان پر الزام لگا رہے تھے کہ وہ قبائلیوں کا مذہب بدلنے کا کام کر رہے ہیں۔ گراہم اسٹینس کی قتل کی تحقیقات کرنے والے وادھوا کمیشن نے یہ نتیجہ اخذ کیا کہ کیونجھر، منوہر پور (اوڈیشا) کے خمیوں میں کچھ افراد کو بپتسمہ دیا گیا تھا لیکن اسٹینس جبری تبدیلی مذہب کی سرگرمیوں میں ملوث نہیں تھے۔ ان کی بیوہ گلیڈیز اسٹینس اس الزام کا انکار کرتی رہی ہیں، وہ 2004ء تک اوڈیشا میں کوڑھ کے مریضوں کے لیے کام کرتی رہیں پھر اپنے وطن واپس لوٹ گئیں۔ سال 2005ء میں انھیں اوڈیشا میں اُن کی خدمات کے اعتراف میں چوتھے بڑے شہری اعزاز پدم شری سے نوازا گیا۔ سال 2016ء میں گلیڈیز کو مدر ٹریسا میموریل انٹرنیشنل ایوارڈ فار سوشل جسٹس سے نوازا گیا۔Forgiver feted. Christianity Today Jan. 2016, p.17.

 حوالہ جات 

زمرہ:1941ء کی پیدائشیں
زمرہ:1999ء کی وفیات
زمرہ:آسٹریلوی بیرون ملک مقتول افراد
زمرہ:ایشیا میں 1999ء میں قتل
زمرہ:بیسویں صدی کے مترجمین
زمرہ:بھارت میں 1990ء کی دہائی میں قتل
زمرہ:بھارت میں پروٹسٹنٹ مبلغین
زمرہ:قبول مسیحیت
زمرہ:مترجمین بائبل
زمرہ:1999ء میں بھارت میں جرائم
زمرہ:اوڈیشا میں مقتول شخصیات
زمرہ:آسٹریلیا بھارت تعلقات
زمرہ:ہندو دہشت گردی
زمرہ:بھارت میں اموات
زمرہ:بھارت میں خون ریزیاں